
24-TA-1412: Informatīvais ziņojums (Jauns)
Par atļauju Valsts kancelejai uzņemties papildu saistības un īstenot projektu “Valsts kapitālsabiedrību korporatīvās pārvaldības instrumenti un risinājumi”, piesaistot finansējumu no ārvalstu finanšu instrumenta

	Priekšlikums (FM - 13.06.2024.)
Lūdzam informatīvā ziņojuma 2.3. sadaļā “Projekta finansējums” norādīt budžeta programmu, kuras ietvaros tiks nodrošināts finansējums valsts budžeta līdzfinansējumam 12 430 euro apmērā, kā arī budžeta programmu, kurā tiks plānotas valsts budžeta ilgtermiņa saistības projekta īstenošanai.
Piedāvātā redakcija
-
	Ņemts vērā
Informatīvais ziņojums precizēts, norādot attiecīgās budžeta programmas.
	-

	Priekšlikums (FM - 13.06.2024.)
Norādām, ka informatīvā ziņojuma 2.3. sadaļā “Projekta finansējums” norādītais projekta kopējais finansējums 19 730 euro apmērā neatbilst Ziemeļvalstu un Baltijas valstu mobilitātes programmas apstiprinātā granta un valsts budžeta līdzfinansējuma kopsummai, kas sanāk 19 930 euro. Attiecīgi lūdzam novērst minēto neatbilstību.
Piedāvātā redakcija
-
	Ņemts vērā
Informatīvajā ziņojumā precizēta projekta finansējuma kopsumma.
	-



